
163. Ίδρυση Αστυνομικού Τμήματος Μπενιτσών Κέρκυρας ... 1 

164. Ίδρυση και λειτουργία Παραρτήματος Σχολής Αστυφυλάκων 

Καρδίτσας.\. . . . 2 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ— 

46. Σύσταση και συγκρότηση τριμελούς Επιτροπής Οικονομιών 
από Υπουργούς για την περικοπή δαπανών ύψους εκατό 
(100) δισ. δρχ. από τον γενικό προϋπολογισμό του Κράτους 
και τον προϋπολογισμό των δημοσίων επιχειρήσεων και ορ¬ 


γανισμών του έτους 1992 . 3 

47. Σύσταση και συγκρότηση τριμελούς Επιτροπής Υπουργών για 
την κατασκευή και ανάπτυξη του νέου Διεθνούς Αερολιμένα 
Αθηνών στα Σπάτα. 4 

50. Παραχώρηση κατά κυριότητα, του δημοσίου κτήματος Α.Β.Κ. 

499, αρμοδιότητος Δ.Ο.Υ. Ναυπλίου, στο Δήμο Ναυ- 
πλιέων . 5 

51. Παραχώρηση δωρεάν και μετά χρήση, έκτασης 2.184.769 

τ.μ. από το αγρόκτημα Νικηφόρου, Ν. Δράμας στο Γενικό 
Επιτελείο Στρατού (Τ.Ε.Θ.Α.), για τη δημιουργία Πεδίου 
Βολής. 6 

52. Παραχώρηση δημοσίων εκτάσεων 389.206 τ.μ. της περιοχής 

Κοινότητας Κεντητής Ν. Ξάνθης στο Εθνικό Ίδρυμα Αποδο¬ 
χής και Αποκατάστασης ΓΙαλιννοστούντων Ομογενών Ελλή¬ 
νων (Ε.Ι.Υ.Α.Π.Ο.Ε.). για δημιουργία οικισμού. 7 


53. Παραχώρηση δημόσιας έκτασης 115,250 στρεμμάτων του 

ΒΚ 3881 αγροκτήματος Αβάτου, Κοινότητας Αβάτου Ν. 
Ξάνθης, στο Εθνικό Ίδρυμα Αποδοχής και Αποκατάστασης 
Παλιννοστούντων Ομογενών Ελλήνων (Ε.Ι.Υ.Α.Π.Ο.Ε.). 
για δημιουργία οικισμού ... 8 

54. Παραχώρηση δημοσίων εκτάσεων, συνολικής έκτασης 

1.081,581 στρεμμάτων της Κοινότητας Ευλάλου Ν. Ξάνθης 
στο Εθνικό Ίδρυμα Υποδοχής και Αποκατάστασης Παλιννο- 
στούντων Ομογενών Ελλήνων (Ε.Ι.Υ.Α.Π.Ο.Ε.), για δη¬ 


μιουργία οικισμού . 9 

ΠΡΟΕΔΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 163 (1) 


Ίδρυση Αστυνομικού Τμήματος Μπενιτσών Κέρκυρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδάφ. α’ και β' του Ν. 1481/1984 «Οργα¬ 
νισμός Υπουργείου Δημόσιας Τάξης» (Α-152), όπως αντικαταστάθηκε 
με την παρ. 1 του άρθρου 1 του Ν. 1590/1986 (Α-49). 


β. ΤουΠ.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α-51). 

2. Τήν υπ’ αριθ. 125/92 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας Τάξης, αποφα¬ 
σίζουμε: 

' Άρθρο 1. 

Ιδρύεται Αστυνομικό Τμήμα Μπενιτσών, γενικής αρμοδιότητας, με 
έδρα την ομώνυμη Κοινότητα, το οποίο υπάγεται στην Αστυνομική 
Διεύθυνση Κερκύρας. 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. ' 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 5 Μαΐου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΙΜΑΓΝΩΣΤΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 164 (2) 

Ίδρυση και λειτουργία Παραρτήματος Σχολής Αστυφυλάκων 
Καρδίτσας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδάφ. α', β' και ζ του Ν. 1481/1984 «Ορ¬ 
γανισμός Υπουργείου Δημόσιας Τάξης» (Α-152), όπως αντικαταστά- 
θηκε με το άρθρο 1 του Ν. 1590/1986 (Α-49). 

β. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α-51). 

2. Την 183/1992 γνωμοδότηση του Συμβουλίου της Επικράτειας, 
ύστερα από πρόταση του Υπουργού Δημόσιας Τάξης, αποφασίζουμε: 

Άρθρο 1. 

1. Ιδρύεται Παράρτημα Σχολής Αστυφυλάκων Καρδίτσας, με έδρα 
το Δήμο Καρδίτσας, που υπάγεται στη Σχολή Αστυφυλάκων Ελληνικής 
Αστυνομίας. 

2. Η αποστολή, η συγκρότηση, η στελέχωση του ανωτέρω Παραρτή¬ 
ματος, τα καθήκοντα και οι αρμοδιότητες των οργάνων του, η εκπαί¬ 
δευση των δοκίμων Αστυφυλάκων, τα θέματα πειθαρχίας, ηθικών αμοι¬ 
βών και διοικητικής μέριμνας, ως και κάθε άλλη σχετική λεπτομέρεια, 
ρυθμίζονται από τις διατάξεις του Π.Δ. 585/1985 (Α-205), όπως τρο¬ 
ποποιήθηκε και συμπληρώθηκε μεταγενέστερα. 

3. Η ισχύς του παρόντος διατάγματος αρχίζει από τη δημοσίευσή του 

\ 

στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 5 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
-♦- 

ΠΡΑΞΕΙΣ ΥΠΟΥ ΡΓΙΚΟΥ ΣΥΜΒΟΥΛΙΟΥ 

(3) 

Πράξη 46 της 8 Μαΐου 1992 

Σύσταση και συγκρότηση τριμελούς Επιτροπής Οικονομιών από 
Υπουργούς για την περικοπή δαπανών ύψους εκατό (100) δια. δρχ. 
από του γενικό προϋπολογισμό του Κράτους και τον προϋπολογισμό 
των δημοσίων επιχειρήσεων και οργανισμών του έτους 1992. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 8 παρ. 4 περίπτ. β' και γ' του Ν. 1558/ 
1985 «Κυβέρνηση και Κυβερνητικά. Όργανα» (ΕτΚ, Α 137). 

β. Την απόφαση του Υπουργικού Συμβουλίου, που λήφθηκε κατά τη 
συνεδρίαση Ζ'/15.4.1992, σχετικά με την άμεση δημοσιονομική ανά¬ 
γκη περικοπής, κατά το τρέχον οικονομικό έτος 1992, δαπανών, ύψους 
εκατό (100) δισ. δρχ. από το στενό και τον ευρύτερο δημόσιο τομέα, 
αποφασίζει: 

1. Τη σύσταση Επιτροπής Οικονομιών αποτελούμενη από τους 
Υπουργούς Εθνικής Οικονομίας, Οικονομικών και Εμπορίου. 

2. Έργο της. Επιτροπής· είναι η περικοπή δαπανών ύψους εκατό 

(100) δισ. δρχ. από το γενικό προϋπολογισμό του Κράτους και τον 
προϋπολογισμό των δημοσίων επιχειρήσεων και οργανισμών του έτους 
19 92. . 

3. Η επιτροπή θα ολοκληρώσει το ανωτέρω έργο της μέσα σε ένα 
μήνα από τη δημοσίευση αυτής της πράξης στην Εφημερίδα της Κυβερ¬ 
νήσεως και θα εκδόσει σχετική απόφαση, η οποία θα δημοσιευθεί στην 
Εφημερίδα της Κυβερνήσεως .και με την οποία θα καθορίζονται οι το¬ 
μείς των δαπανών από τους οποίους θα γίνει η περικοπή καθώς και οι 
ειδικότερες κατηγορίες των δαπανών που θα περί κοπούν. 

4. Για την υποβοήθηση του έργου της Επιτροπής συνιστάται ομάδα 
εργασίας αποτελούμενη από τους: α) Χαρίτωνα Κυριαζή, Γενικό Γραμ¬ 
ματέα του Υπουργείου Εθνικής Οικονομίας; β) Δημήτριο Δανηλάτο, Γε¬ 
νικό Γραμματέα Βιομηχανίας, γ) Παναγιώτη Παυλόπουλο, Υποδιοι¬ 
κητή της Τράπεζας της Ελλάδος και δ) Δημήτριο Δρίτσα, Διευθυντή 
Προϋπολογισμού του Υπουργείου Οικονομικών. 

5. Η ομάδα εργασίας θα εισηγηθεί στην υπουργική Επιτροπή Οικο¬ 
νομιών τους τομείς και τις κατηγορίες των δαπανών που προβλέπονται 
από τον ισχύοντα γενικό προϋπολογισμό του Κράτους και τον προϋπο¬ 
λογισμό δημοσίων επιχειρήσεων και οργανισμών, από τους οποίους θα 
γίνει η περικοπή των δαπανών, καθώς και τους τρόπους με τους 
οποίους θα συντελεστεί η περικοπή αυτή. 

Η ισχύς αυτής της πράξης αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυβερνήσεως. 
Ο Πρόεδρος Ο Αντιπρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

- 4 - 

(4) 

Πράξη 47 της 8 Μαΐου 1992 

Σύσταση και συγκρότηση τριμελούς Επιτροπής Υπουργών για την κα¬ 
τασκευή και ανάπτυξη του νέου Διεθνούς Αερολιμένα Αθηνών στα 
Σπάτα. 


ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 8 παρ. 4 περίπτ. γ' του Ν. 1558/1985 


«Κυβέρνηση και Κυβερνητικά Όργανα» (ΕτΚ, Α 137). 

β. Την ανάγκη κατασκευής και ανάπτυξης του νέου Διεθνούς Αερολι¬ 
μένα Αθηνών στα Σπάτα. 

γ. Τη σχετική πρόταση του Πρωθυπουργού, αποφασίζει: 

1. Τη σύσταση τριμελούς Επιτροπής Υπουργών για την κατασκευή 
και ανάπτυξη του νέου Διεθνούς Αερολιμένα Αθηνών στα Σπάτα, την 
οποία συγκροτεί από: τον Αντιπροέδρό της Κυβέρνησης και Υπουργό 
Επικράτειας Τζαννή Τζαννετάκη, ως Πρόεδρο, και τους Υπουργούς: 
Εθνικής Οικονομίας, Περιβάλλοντος, Χωροταξίας και Δημοσίων Έρ¬ 
γων και Μεταφορών και Επικοινωνιών, ως μέλη. 

2. Έργο της Επιτροπής είναι η μελέτη και ο συντονισμός των ενερ¬ 
γειών για την κατασκευή και ανάπτυξη του νέου Διεθνούς Αερολιμένα 
Αθηνών στα Σπάτα και η υποβολή σχετικής εισήγησης προς το Υπουρ¬ 
γικό Συμβούλιο, για τη λήψη αποφάσεων. 

3. Για την πραγματοποίηση του ανωτέρω έργου της, η Επιτροπή θα 
υποβοηθηθεί από Συμβούλους με διεθνή εμπειρία σε παρόμοια θέματα, 
οι οποίοι θα αμειφθούν από την Εταιρεία «Αερολιμήν Αθηνών Α.Ε.» και 
οι οποίοι θα συμβάλουν στη σύνταξη των προδιαγραφών στην κατάρτιση 
των όρων της σχετικής συμβάσεως και γενικά στην προώθηση της όλης 
διαδικασίας. 

Η ισχύς αυτής της πράξης αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η πράξη αυτή να δημοσιευθεί στην Εφημερίδα της Κυβερνήσεως. 
Ο Πρόεδρος Ο Αντιπρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


-♦- 

(5) 

Πράξη 50 της 8 Μαΐου 1992 

Παραχώρηση κατά κυριότητα, του δημοσίου κτήματος Α.Β.Κ. 499, 
άρμοδιότητος Δ.Ο.Υ. Ναυπλίου, στο Δήμο Ναυπλιέων. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 5 του Α.Ν. 1331/49, σύμφωνα με τις 
οποίες με πράξη του Υπουργικού Συμβουλίου μπορούν να παραχωρη- 
θούν κατά κυριότητα, δωρεάν ή με τίμημα ακίνητα του Δημοσίου σε 
Ιδρύματα και Οργανισμούς ή Σωματεία Κοινής Ωφέλειας για την εκ¬ 
πλήρωση των ειδικών αυτών σκοπών. 

2. Την αριθ. 415/64 γνωμοδότηση του Ν.Σ.Κ., σύμφωνα με την 
οποία η πιο πάνω διάταξη εφαρμόζεται κατ’ αναλογία και επί Δήμων 
και Κοινοτήτων. 

3. Την αριθ. 1021331/1650/Α0010/14.4.1992 εισήγηση του 
Υπουργού Οικονομικών, με την οποία προτείνεται η παραχώρηση, 
κατά κυριότητα, και αντί τιμήματος 76.233.380 δραχμών, του δημο¬ 
σίου κτήματος Α.Β.Κ. 499 αρμοδιότητας Δ.Ο.Υ. Ναυπλίου στο Δήμο 
Ναυπλιέων για την ανέγερση Συνεδριακού Κέντρου, αποφασίζει: 

Την παραχώρηση, κατά κυριότητα και αντί τιμήματος 76.223.380 
δραχμών, στο Δήμο Ναυπλιέων του δημοσίου κτήματος Α.Β.Κ. 499, 
άρμοδιότητος Δ.Ο.Υ. Ναυπλίου, συνολικής έκτασης 4.352,14 τ.μ., 
όπως αυτό ειδικότερα εικονίζεται στο από 26.2.1992 τοπογραφικό διά¬ 
γραμμα του Τοπογράφου Μηχανικού Γεωργίου Μουτάφη με κλίμακα 
1:1000 και είναι θεωρημένο από τη Διεύθυνση Τεχνικών Υπηρεσιών, 
με αποκλειστικό σκοπό την ανέγερση Συνεδριακού Κέντρου. 

Η παραχώρηση γίνεται με τον όρο της ανάκλησης και της αυτοδί¬ 
καιης επαναφοράς της κυριότητας του ακινήτου στο Δημόσιο σε περί¬ 
πτωση κατά την οποία δεν πραγματοποιηθεί ο παραπάνω σκοπός, εντός 
πενταετίας από της εκδόσεως του παραχωρητηρίου, ή το ακίνητο μετα- 
βιβασθεί σε τρίτους.. · 

Η πράξη αυτή να δημοσιευθεί στην Εφημερίδα της Κυβερνήσεως. 


Ο Πρόεδρος Ο Αντιπρόεδρος Τα Μέλη 

Ακριβές. αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

► 


( 6 ) 

Πράξη 51 της 8 Μαΐου 1992 

Παραχώρηση δωρεάν και κατά χρήση, έκτασης 2.184.769 τ.μ. από το 

αγρόκτημα Νικηφόρου, Ν.·Δράμας στο Γενικό Επιτελείου Στρατού 

(Τ.Ε.Θ.Α.), για τη δημιουργία Πεδίου Βολής. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντες υπόψη: 

1. Τις διατάξεις της παρ. 1 Ο του άρθρου 123 του Αγροτικού Κώ¬ 
δικα, όπως τροποποιήθηκε με την παρ. 1 του άρθρου 7 του Α.Ν. 431/ 
1968 και αντικαταστάθηκε με τις διατάξεις του άρθρου 6 του Ν. 994/ 
1979. 

2. Το αριθ. Φ.913/3/48686/18.1.1992 έγγραφο της.ΧΙ Μεραρ¬ 
χίας Πεζικού 4ο - Επιτελικό Γραφείο. 

3. Απόσπασμα πρακτικού του Νομαρχιακού Συμβουλίου Ν. Δράμας. 

4. Το ΔΙ ΕΣ/19255/24.11.1991 έγγραφο της Δ/νσης Εσωτερι¬ 
κών. 

5. Το αριθ. Φ 9.13/10562/5.9.1991 έγγραφο του Ε.Ο.Τ. Μακε¬ 
δονίας - Θράκης. 

6. Το αριθ. ΔΙ ΔΣ 1959/19.8.1991 έγγραφο της Δ/νσης Δασών Ν. 
Δράμας. 

7. Το αριθ. 2712/5.8.1991 έγγραφο της Εφορείας Προϊστορικών 
και Κλασσικών Αρχαιοτήτων Ν. Καβάλας. 

8. Το αριθ. ΤΠ - ΠΕ 2634/24.7.1991 έγγραφο του Τμήματος 
Πολεοδομίας Δράμας. 

9. Τοαριθ. 1023/24.6.1991 έγγραφο του Γραφείου Τοπογραφικής 
Ν. Δράμας, με το συνημμένο διάγραμμα μεταβολών, από τα οποία προ¬ 
κύπτει ότι δεν έχουν αντίρρηση για την παραχώρηση κατά χρήση της 
ανωτέρω κοινόχρηστης έκτασης. 

10. Την αριθ. 122976/9.4.1992 πρόταση του Υπουργού Γεωρ¬ 
γίας, για δωρεάν, κατά χρήση, παραχώρηση στο Γενικό Επιτελείο 
Στρατού (Τ.Ε.Θ.Α.) των αριθ. 1, 26, 730 και 612 τεμαχίων συνολικής 
έκτασης 2.184.769 τ.μ. από το αγρόκτημα Νικηφόρου Ν. Δράμας για 
την κάλυψη Στρατιωτικών αναγκών (δημιουργία Πεδίου Βολής), απο¬ 
φασίζει: 

Την παραχώρηση δωρεάν και κατά χρήση στο Γενικό Επιτελείο 
Στρατού (Ταμείο Εθνικής Άμυνας), των αριθ. 1, 26, 730 και 612 τε¬ 
μαχίων, συνολικής έκτασης 2.184.769 τ.μ., από το αγρόκτημα Νικη¬ 
φόρου Ν. Δράμας, για τη δημιουργία Πεδίου Βολής. 

Η παραχώρήση' γίνεται με τον όρο της ανάκλησης σε περίπτωση 
κατά την οποία δεν εκπληρωθεί ή αλλάξει ο σκοπός για τον οποίο παρα- 
χωρείται η έκταση. 

Η Πράξη αυτή να δημοσιευθεί στην' Εφημερίδα της Κυβερνή- 
σεως. 

Ο Πρόεδρος Ο Αντιπρόεδρος . Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 


(7) 

Πράξη 52 της 8 Μάίου 1992 

Παραχώρηση δημοσίων εκτάσεων 389.206 τ.μ. της περιοχής Κοινό¬ 
τητας Κεντητής Ν. Ξάνθης στο Εθνικό Ίδρυμα Υποδοχής και Απο¬ 
κατάστασης Παλιννοστούντων Ομογενών Ελλήνων (Ε.ΓΥ.Ά.- 
Π.Ο.Ε.). για δημιουργία οικισμού. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντες υπόψη: 

1. Τις διατάξεις του άρθρου 6 του Ν. 994/79 «Περί ρυθμίσεως θε¬ 
μάτων και διαθέσεως των αποστραγγισθεισών γαιών ελών Λυσιμαχίας 
και Τριχωνίδας και άλλων τινών διατάξεων». 

2. Την αριθ. 125179/21.4.1992 εισήγηση του Υπουργού Γεωρ¬ 
γίας, για παραχώρηση δημοσίων εκτάσεων συνολικής ' έκτασης 
389,206 τ.μ. της περιοχής Κοινότητας Κεντητής Ν. Ξάνθης στο 
Εθνικό Ίδρυμα Υποδοχής και Αποκατάστασης Παλιννοστούντων Ομο¬ 
γενών Ελλήνων (Ε.Ι.Υ.Α.Π.Ο.Ε.), για την εφαρμογή στεγαστικού προ¬ 
γράμματος στέγασης των Παλιννοστούντων Ομογενών Ελλήνων, απο¬ 
φασίζει: 

Την παραχώρηση δωρεάν κατά πλήρη κυριότητα νομή και κατοχή 
δημοσίων εκτάσεων συνολικής έκτασης 389,206 τ.μ. της περιοχής 


Κοινότητας Κεντητής Ν. Ξάνθης, και συγκεκριμένα τα ΒΚ 3877,*" 
3884, 3885,3886, 3888, 3889, 3890, 3891, 3892, 3893, 3894, 
3895 και 3896 έκτασης 93.187, 5.000, 30.000, 27.500, 20.500, 
8.000, 18.125, 15.732, 18.157, 40.442, 20.750, 17,537 και 
74.276 τ.μ., αντίστοιχα, στο Εθνικό Ίδρυμα Υποδοχής και Αποκατά¬ 
στασης Παλιννοστούντων Ομογενών Ελλήνων (Ε.Ι.Υ.Α.Π.Ο.Ε.), προ- 
κειμένου να εφαρμόσει στεγάστικό· πρόγραμμα για την στέγαση των 
Παλιννοστούντων Ομογενών Ελλήνων. 

Ο εντοπισμός των ανωτέρω εκτάσεων θα γίνει σε συνεργασία με την 
Δ/νση Γεωργίας και το Γραφείο Τοπογραφικής Ν. Ξάνθης. 

Αυτή η απόφαση τελεί υπό τον όρο της ανάκλησης σε περίπτωση που 
δεν πραγματοποιηθεί ή αλλάξει ο σκοπός για τον όποιο παραχωρούνται 
οι εκτάσεις. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Πρόεδρος Ο Αντιπρόεδρος „ Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

- 4 - 

Πράξη 53 της 8 Μαΐου 1992 

Παραχώρηση δημόσιας έκτασης 115,250 στρεμμάτων του ΒΚ 3881 
αγροκτήματος Αβάτου, Κοινότητας Αβάτου Ν. Ξάνθης, στο Εθνικό 
Ίδρυμα Αποδοχής και Αποκατάστασης Παλιννοστούντων Ομογε¬ 
νών Ελλήνων (Ε.Ι.Υ.Α.Π.Ο.Ε.). για δημιουργία οικισμού. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντες υπόψη: 

1. Τις διατάξεις του άρθρου 6 του Ν. 994/79 «Περί ρυθμίσεως θε¬ 
μάτων και διαθέσεως των αποστραγγισθεισών γάιών ελών Λυσιμαχίας 
και Τριχωνίδας και άλλων τινών διατάξεων». 

2. Την αριθ. 125178/21.4.1992 εισήγηση του Υπουργού Γεωρ-' 
γίας, για παραχώρηση δημόσιας έκτασης 115,250 στρεμμάτων του 
ΒΚ 3881 αγροκτήματος Αβάτου, Κοινότητας Αβάτου Νϊ Ξάνθης στο 
Εθνικό Ίδρυμα Υποδοχής και Αποκατάστασης Παλιννοστούντων Ομο¬ 
γενών Ελλήνων (Ε.Ι.Υ.Α.Π.Ο.Ε.), για την εφαρμογή στεγαστικού προ¬ 
γράμματος στέγασης των Παλλινοστούντών Ομογενών Ελλήνων, απο¬ 
φασίζει: 

Την παραχώρηση δωρεάν κατά πλήρη κυριότητα νομή και κατοχή, 
δημόσιας έκτασης 115,250 στρεμμάτων του ΒΚ 3881 αγροκτήματος 
Αβάτου Κοινότητας Αβάτου Ν. Ξάνθης, στο Εθνικό Ίδρυμα Υποδοχής 
και Αποκατάστασης Παλιννοστούντων Ομογενών Ελλήνων (Ε.Ι.Υ.Α.- 
Π.Ο.Ε.), για την εφαρμογή στεγαστικού προγράμματος στέγασης των 
Παλιννοστούντων Ομογενών Ελλήνων. 

Ο εντοπισμός της ανωτέρω έκτασης θα γίνει σε συνεργασία με την Δ/ 
νση Γεωργίας και το Γραφείο Τοπογραφικής Ν. Ξάνθης. · 

Αυτή η απόφαση τελεί υπό τον όρο της ανάκλησης σε περίπτώση που 
δεν πραγματοποιηθεί ή αλλάξει ο σκοπός για τον οποίο παραχωρείται η 
έκταση. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Πρόεδρος , Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

-- ♦ - 

. . . - (9) 

Πράξη 54 της 8 Μαΐου 1992 

Παραχώρηση δημοσίων . εκτάσεων, συνολικής έκτασης 1.081,581 
στρεμμάτων της Κοινότητας Ευλάλου Ν. Ξάνθης στο Εθνικό 
Ίδρυμα Υποδοχής και Αποκατάστασης Παλιννοστούντων Ομογε¬ 
νών Ελλήνων (Ε.Ι.Υ.Α.Π.Ο.Ε.), για δημιουργία οικισμού. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 6 του Ν. 994/79 «Περί ρυθμίσεως θε¬ 
μάτων και διαθέσεως των αποστραγγισθεισών γαιών ελών Λυσιμαχίας 

και Τριχωνίδας και άλλων τινών διατάξεων». 

2. Την αριθ. 125188/24.4.1992 εισήγηση του Υπουργού Γεωρ¬ 
γίας, για παραχώρηση δημοσίων εκτάσεων συνολικής έκτασης 
1.081,581 στρεμμάτων της Κοινότητας Ευλάλου Ν. Ξάνθης στο 
Εθνικό Ίδρυμα Υποδοχής και Αποκατάστασης Παλιννοστούντων Ομο¬ 
γενών Ελλήνων (Ε.Ι.Υ.Α.Π.Ο.Ε.). για την εφαρμογή στεγαστικού προ¬ 
γράμματος στέγασης των Παλιννοστούντων Ομογενών Ελλήνων, απο¬ 
φασίζει: 

Την παραχώρηση δωρεάν κατά πλήρη κυριότητα νομή και κατοχή 
δημοσίων εκτάσεων ΒΚ 3636. ΒΚ 3637, ΒΚ 3647, ΒΚ 3648, ΒΚ 
3649, ΒΚ 3650. ΒΚ 3859. ΒΚ 3860. ΒΚ 3661, ΒΚ 3662 έκτασης 

19.625, 142.677. 9.437. 41.875. 27,813, 5,312, 249,841, 

199.625, 60,813 και 324.563 στρεμμάτων αντίστοιχα (συνολική 
έκταση 1.081.581 στρέμματα) της Κοινότητας Ευλάλου Ξάνθης, 
στο Εθνικό Ίδρυμα Υποδοχής και Αποκατάστασης Παλιννοστούντων 


Ομογενών Ελλήνων (Ε.Ι.Υ.Α.Π.Ο.Ε.), για την εφαρμογή στεγαστικού 
προγράμματος στέγασης των Παλιννοστούντων Ομογενών Ελλήνων. 

Ο εντοπισμός των ανωτέρω εκτάσεων θα γίνει σε συνεργασία με την 
Δ/νση Γεωργίας και το Γραφείο Τοπογραφικής Ν. Ξάνθης. 

Αυτή η απόφαση τελεί υπό την όρο της ανάκλησης σε περίπτωση που 
δεν πραγματοποιηθεί ή αλλάξει ο σκοπός για τον οποίο παραχωρείται η 
έκταση. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Πρόεδρος Ο Αντιπρόεδρος Τα Μέλη 

. Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


